Ministarstvo odbrane Bosne i Hercegovine

**Ministarstvo odbrane Bosne i Hercegovine** (**MOD**) jedno je od devet ministarstava u sastavu Vijeća ministara Bosne i Hercegovine, nadležno za odbranu zemlje od unutrašnjih i vanjskih prijetni, ali i za organiziranje Oružanih snaga Bosne i Hercegovine. Na čelu ministarstva se od 2023. nalazi Zukan Helez (SDP BiH).

Sjedište Ministarstva odbrane Bosne i Hercegovine nalazi se u sarajevskom naselju Bistrik, u ulici Hamdije Krešeljakovića.

## Historija 
Prije Ministarstva odbrane Bosne i Hercegovine, od 1945. do 1992. postojao je Sekretarijat za narodnu odbranu Jugoslavije, koji je dijelovao na području čitave Socijalističke Federativne Republike Jugoslavije, dok su SR Bosna i Hercegovina i ostale republike raspologala samo svojim Teritorijalnim odbranama.

Nakon proglašenja nezavisnosti Republike Bosne i Hercegovine od Jugoslavije 1992, dana 15. juna 1992. formirana je prva Vlada Republike Bosne i Hercegovine i s njom i Ministarstvo odbrane Republike Bosne i Hercegovine, a za ministra odbrane tada je imenovan Jerko Doko, koji je na raspolaganju imao novoformiranu Armiju Republike Bosne i Hercegovine. Ovo ministarstvo imalo je ključni značaj u i izvan teritorije BiH tokom rata u BiH. Osim Ministarstva odbrane Republike BiH, u Bosni i Hercegovini postajala su još dva ministarstva odbrane, Ministarstvo odbrane Republike Srpske i Ministarstvo odbrane Hrvatske Republike Herceg-Bosne.
[mini|desno|250px|Sjedište ministarstva odbrane Bosne i Hercegovine u [Sarajevo|Sarajevu.]]
Vašingtonskim sporazumom Ministarstvo odbrane Republike BiH spojilo se sa Ministarstvom odbrane Herceg-Bosne u Ministarstvo odbrane Federacije Bosne i Hercegovine, koje je kasnije Dejtonskim sporazumom postalo ministarstvo u Vladi entiteta Federacija BiH. Potpisivanjem sporazuma u Washingtonu formirana je i Vojska Federacije Bosne i Hercegovine, koja je nastala spajenjem Armije Republike Bosne i Hercegovine i Hrvatskog vijeća odbrane, a Vojska Republike Srpske, odnosno Ministarstvo odbrane Republike Srpske, nastavilo je postojati u nadležnosti entiteta Republika Srpska.

Dana 29. decembra 2003. donesen je prvi *Zakon o odbrani BiH* kojim je osnovano **Ministarstvo odbrane Bosne i Hercegovine**.

## Nadležnosti 
mini|desno|300px|Marina Pendeš, bivša ministrica odbrane Bosne i Hercegovine, zajedno sa sadašnjim generalom OS Bosne i Hercegovine Senad Mašovićem, tadašnjim generalom američke vojske Frankom Grassom i ambasadorom Bosne i Hercegovine u SAD-u Harisom Hrletom
Glavna osoba u ministarstvu odbrane Bosne i Hercegovine je ministar ili ministrica odbrane Bosne i Hercegovine, koji ima pravo na jednog sekretara i dva zamjenika.

Ministarstvo odbrane Bosne i Hercegovine je, u sklopu nadležnosti u lancu komandovanja i kontrole nad Oružanim snagama Bosne i Hercegovine, zaduženo za cjelokupnu strategiju i politiku odbrambenog sistema Bosne i Hercegovine.

Ministarstvo odbrane Bosne i Hercegovine je nadležno za stvaranje i održavanje odbrambenog kapaciteta kako bi se osigurala zaštita suvereniteta, teretorijalnog suvereniteta, političke nezavisnosti, međunarodnog subjektiviteta Bosne i Hercegovine, zastupanje Bosne i Hercegovine u međunarodnim odnoseima vezanim za pitanje odbrane, nadzor nad svim subjektima Oružanih snaga Bosne i Hercegovine, izradu, pregled i ažuriranje odbrambene politike Bosne i Hercegovine koju odobrava Predsjedništvo Bosne i Hercegovine, a usvaja Parlamentarna skupština Bosne i Hercegovine, izradu i odobravanje politika i propisa u pogledu organizacije, administracije, obuke, opremanja i upotrebe Oružanih snaga Bosne i Hercegovine, osiguravanje da Bosna i Hercegovina poštuje međunarodne obaveze vezane za pitanja odbrane, aktiviranje jedinica rezervnog sistema za sve operacije, izuzev planirane obuke, razmještaj ili upotrebu bilo kojeg dijela Oružanih snaga izvan Bosne i Hercegvine za sve operacije ili aktiviranje obuke, izdavanje instrukcija načelniku Zajedničkog štaba za upotrebu ili razmiještanje jedinica Oružanih snaga unutar Bosne i Hercegovine za potrebe koju nisu obuka, uspostavu postupka za odobravanje vojne pomoći civilnim vlastima u slučaju prirodnih katastrofa i nesreća, po ovlaštenjima datim od Predsjedništva Bosne i Hercegovine, ustanovljavanje postupka koji osigurava transparentnost funkcija Ministarstva odbrane Bosne i Hercegovine, te ostale zakonske nadležnosti.

## Organizacija 
[mini|desno|200px|Pripadnici [Oružane snage Bosne i Hercegovine|OS Bosne i Hercegovine u ISAF misiji]]
Ministarstvo odbrane Bosne i Hercegovine se sastoji od osam sektora i šest ureda, od kojih su tri vjerske službe. 
* Generalni inspektorat
* Sektor za politiku i planove
* Sektor za međunarodnu saradnju
* Sektor za obavještajno sigurnosne poslove 
* Sektor za komandu, kontrolu i komunikacije, kompjutere i upravljanje informacijama
* Sektor za upravljanje personalom
* Sektor za nabavku i logistiku
* Sektor za finansije i budžet
* Ured za internu reviziju
* Ured za odnose s javnošću
* Odjeljenje za opšte i zajedničke poslove
* Ured vojnog muftije
* Ured pravoslavnog dušebrižništva
* Ured katoličkog dušobrižništva

## Spisak ministara 
## Reference 
## Vanjski linkovi 
* 

*